Modena

Modena es un citate del region Emilia-Romagna situate in le centro-nord de Italia.

 Etymologia 
Le nomine Modena veni ex su nomine latino Mutina.

 Historia 
Modena esseva un colonia roman in le 183 a.C. (Ciceron lo definiva citate "floridissime"), Modena faceva de theatro al guerra inter Decimo Bruto e Marco Antonio (43 a.C.) que signava le ascension de Octaviano e le nascita del secunde Triumvirato.

Semidestruite in le curso del IV seculo, abandonate in le seculos V e VI a causa de guerras e inundationes, le citate resurgeva sub le governamento episcopal (seculos VIII--X) poteva gauder de privilegios imperial e entrar in le sphera de influentia del seniores de Canossa. In iste climate se initiava le construction del Cathedral (1099).

Le Estenses governava le citate desde 1289 al 1306, postea desde 1336 al 1510 e illes retornava de nove in le 1527, post un periodo de governamento ante imperial e post papal. In le 1598 on transfereva le Corte de Ferrara a Modena, que deveniva assi le capital Estense e on videva surger le nove Palatio Ducal (1634).

In le 1796 entrava in citate le truppas francese que dava initio a un dominio que durava usque al 1814. Desde ille anno, le duces austro-estenses Francesco IV e postea Francesco V governava le Stato Estense usque 1859, in sequita le ducato esseva aggregate al Regno de Italia (1861).

Categoria:Citates in Italia